C 64/32
SK
Úradný vestník Európskej únie
21.2.2023
(13)
Lotyšsko oznámilo zmeny svojej národnej alokačnej tabuľky listom z 1. decembra 2022.
V prípade zariadenia LV-206234 viedli opravy tepelnej bilancie k zvýšeniu historickej úrovne činnosti podzariadenia spojeného s diaľkovým vykurovaním.
(14)
Holandsko oznámilo zmeny svojej národnej alokačnej tabuľky listami z 8. marca 2022, 23. marca 2022. zo 16. júna 2022, 14. októbra 2022 a z 24. októbra 2022.
V prípade zariadenia NL-366 v rámci podzariadenia spojeného s teplom sa zdroj tepla chybne považoval za oprávnené teplo.
Okrem toho sa v prípade zariadenia NL-366 do podzariadenia spojeného s vodíkom neprivádzalo žiadne nahlásené teplo.
Oba problémy boli opravené.
V prípade zariadenia NL-54 bola opravená historická úroveň činnosti podzariadenia spojeného s teplom, ktoré je vystavené riziku úniku uhlíka.
V prípade zariadenia NL-110 bola opravená historická úroveň činnosti podzariadenia spojeného s emisiami z procesov.
Pri podzariadení spojenom so styrénom v prípade zariadenia NL-205924 boli opravené chyby v spotrebe elektrickej energie a faktor výmeny elektrickej energie.
V prípade zariadenia NL-205924 bola opravená aj bilancia odpadových plynov a tepelná bilancia.
V prípade zariadenia NL-205926 boli opravené nezrovnalosti týkajúce sa hraníc a výpočty pre podzariadenie spojené s emisiami z procesov.
(15)
Rumunsko oznámilo zmeny svojej národnej alokačnej tabuľky listom zo 14. novembra 2022.
V prípade zariadenia RO-207234 viedli opravy tepelnej bilancie k zníženiu historickej úrovne činnosti podzariadenia spojeného s diaľkovým vykurovaním.
(16)
Švédsko oznámilo zmeny svojej národnej alokačnej tabuľky listom z 1. decembra 2022.
V prípade zariadenia SE-471 bola znížená historická úroveň činnosti podzariadenia spojeného s nenatieraným jemným papierom.
Predchádzajúce údaje zahŕňali nepredané výrobky, ktoré sa vrátili do procesu.
Táto časť bola odpočítaná od historickej úrovne činnosti.
V prípade zariadenia SE-475 bola znížená historická úroveň činnosti podzariadenia spojeného s nenatieraným kartónom a podzariadenia spojeného s natieraným kartónom.
Predchádzajúce údaje zahŕňali nepredané výrobky, ktoré sa vrátili do procesu.
Táto časť bola odpočítaná od historickej úrovne činnosti.
(17)
Oznámené národné alokačné tabuľky sú v súlade so smernicou 2003/87/ES a s delegovaným nariadením Komisie (EÚ) 2019/331 a rozhodnutím Komisie (EÚ) 2021/355,
ROZHODLA TAKTO:
Jediný článok Centrálny správca protokolu transakcií Európskej únie sa poveruje vložením zmien národných alokačných tabuliek Česka, Dánska, Nemecka, Írska, Španielska, Francúzska, Talianska, Lotyšska, Maďarska, Holandska, Rumunska a Švédska do protokolu transakcií Európskej únie spolu s konečnými ročnými množstvami prechodne bezodplatne pridelených emisných kvót na obdobie 2021 – 2025, ako sa stanovuje v prílohe.
V Bruseli 21 decembra 2022
Za Komisiu Frans TIMMERMANS výkonný podpredseda